SET รีบาวด์ 9 จุด รับแรงเก็งกำไรหุ้นแบงก์-พลังงาน ลุ้นทดสอบแนวต้าน 1,770 จุด
SET รีบาวด์ 9 จุด รับแรงเก็งกำไรหุ้นแบงก์-พลังงาน ลุ้นทดสอบแนวต้าน 1,770 จุด โดยดัชนีหุ้นไทย ณ เวลา 10.02 น. อยู่ที่ระดับ 1,764.04 จุด เพิ่มขึ้น 8.51 จุด มูลค่าซื้อขาย 2.47 พันล้านบาท
18 เม.ย. 2561

ผู้สื่อข่าวรายงานว่า ดัชนีหุ้นไทย ณ เวลา 10.02 น. อยู่ที่ระดับ 1,764.04 จุด เพิ่มขึ้น 8.51 จุด มูลค่าซื้อขาย 2.47 พันล้านบาท โดยปัจจัยที่ส่งผลให้ดัชนีปรับตัวขึ้นแรงวันนี้มาจากแรงซื้อหุ้นในกลุ่มพลังงานและธนาคาร อาทิ PTT, KTC, BBL, PTTGC 
ด้านนายชัยยศ จิวางกูร ผู้ช่วยกรรมการผู้จัดการ ฝ่ายวิเคราะห์หลักทรัพย์ บล.กรุงศรี เปิดเผยผ่านรายการ “ข่าวหุ้นเจาะตลาด” ออกอากาศทางสถานีโทรทัศน์สปริงนิวส์ ทีวีดิจิทัลช่อง 19 และสถานีวิทยุกระจายเสียงกรมการขนส่งทหารบก (ขส.ทบ.) FM 102 MHz. ว่า แนวโน้มตลาดหุ้นไทยวันนี้มีโอกาสรีบาวด์สูง เนื่องจากผลประกอบการของธนาคารที่ประกาศออกมา 2 ตัวแรก ออกมาดีเกินคาด ซึ่งจะส่งผลดีต่อหุ้นในกลุ่มไฟแนนซ์และกลุ่มธนาคาร เนื่องจากอาจจะมีแรงเก็งกำไรเข้ามาในกลุ่มดังกล่าว ส่วนหุ้นเด่นที่แนะนำ คือ AEONTS และ PTTGC
ขณะที่ บล.ฟินันเซีย ไซรัส ระบุในบทวิเคราะห์ คาด SET วันนี้มีแนวโน้มรีบาวด์ขึ้นทดสอบระดับ 1,760-1,770 จุดได้จากบรรยากาศการลงทุนที่สดใสขึ้นจากผลประกอบการบริษัทจดทะเบียนของสหรัฐฯที่แข็งแกร่ง และความกังวลประเด็นซีเรียที่เริ่มผ่อนคลายลงบ้าง ขณะที่ฝั่งบ้านเราตลอดสัปดาห์นี้ต้องติดตามผลประกอบการกลุ่มธนาคาร โดยวานนี้เริ่มประกาศวันแรก ซึ่ง TISCO ถือว่าทำได้ดีตามคาด อย่างไรก็ตามจากปัจจัยความเสี่ยงของโลกที่ยังมีทั้งเรื่องการค้าและการเมือง เราจึงเน้นการลงทุนในกลุ่ม Domestic น่าจะปลอดภัยมากกว่าโดยอิงจาก GDP ของประเทศที่โตในอัตราเร่ง
อีกทั้ง บล.กรุงศรี ประเมิน SET จะฟื้นตัวขึ้นทดสอบ 1,760 – 1,765 จุด จากตลาดปรับตัวลงตอบรับความกังวลการโจมตีซีเรียของสหรัฐฯและประเทศพันธมิตรไปแล้ว ประกอบกับเป็นการโจมตีแบบกำหนดเป้าหมายอย่างชัดเจน จึงคาดจะไม่ทำให้เกิดการเผชิญหน้าระหว่างสหรัฐและรัสเซีย นอกจากนี้สถานการณ์ความตึงเครียดในคาบสมุทรเกาหลีดีขึ้นหลังเกาหลีเหนือและใต้เตรียมเจรจาสันติภาพในสัปดาห์หน้า (27 เม.ย.) อีกทั้งราคาน้ำมันที่ทรงตัวระดับสูงเป็นบวกต่อกลุ่มพลังงาน รวมถึงการซื้อดักงบ Q1/18 ที่กำลังจะทยอยประกาศนำโดยกลุ่ม BANK FIN ช่วงกลางเม.ย. ซึ่งช่วยหนุนต่อบรรยากาศการลงทุนในวันนี้
 
10 หุ้นดันดัชนีเช้านี้
